Document ID: 32002D0984

32002D0984
L 341/70
SLUŽBENI LIST EUROPSKE UNIJE
ODLUKA KOMISIJE
od 16. prosinca 2002.
o nastavku usporednih pokusa i ispitivanja na sjemenu i reprodukcijskom materijalu trava, Triticum aestivum, Vitis vinifera, Brassica napus i Allium ascalonicum na temelju direktiva Vijeća 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ
(Tekst značajan za EGP)
(2002/984/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), kako je zadnje izmijenjena Direktivom 2001/64/EZ (2),
uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (3), kako je zadnje izmijenjena Direktivom 2001/64/EZ,
uzimajući u obzir Direktivu Vijeća 68/193/EEZ od 9. travnja 1968. o stavljanju na tržište materijala za vegetativno umnažanje vinove loze (4), kako je zadnje izmijenjena Direktivom 2002/11/EZ (5),
uzimajući u obzir Direktivu Vijeća 92/33/EEZ od 28. travnja 1992. o stavljanju na tržište reprodukcijskog sadnog materijala povrća, osim sjemena (6), kako je zadnje izmijenjena Odlukom Komisije 2002/111/EZ (7),
uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (8),
uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (9),
uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (10),
uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (11), kako je zadnje izmijenjena Direktivom 2002/68/EZ (12),
uzimajući u obzir Odluku Komisije 2001/897/EZ od 12. prosinca 2001. o određivanju programa usporednih pokusa i ispitivanja Zajednice na sjemenu i reprodukcijskom materijalu određenog bilja na temelju direktiva Vijeća 66/400/EEZ, 66/401/EEZ, 66/402/EEZ, 66/403/EEZ, 68/193/EEZ, 69/208/EEZ, 70/458/EEZ i 92/33/EEZ (13), a posebno njezin članak 3.,
budući da:
(1)
Odlukom 2001/897/EZ određuju se programi usporednih pokusa i ispitivanja koji se moraju provesti na temelju direktiva 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ od 2002. do 2003.
(2)
Ispitivanja i pokuse provedene u 2002. treba nastaviti u 2003.,
DONIJELA JE OVU ODLUKU:
Jedini članak
Usporedni pokusi i ispitivanja Zajednice koji su započeli u 2002. na sjemenu i reprodukcijskom materijalu trava, Triticum aestivum, Brassica napus, Allium ascalonicum i Vitis vinifera moraju se nastaviti u 2003. u skladu s Odlukom 2001/897/EZ.
Sastavljeno u Bruxellesu 16. prosinca 2002.

Labels: 20
16
6